ঈদের নামাজের জন্য পাঞ্জাবি পায়জামা, নামাজের পর ঘুরতে বের হওয়ার জন্য শার্ট প্যান্ট, বিকেলের জন্য টি শার্ট জিন্স কিংবা পাশের বাসার ভাবি কিনেছেন পাঁচ হাজার টাকার শাড়ি আমার তো ছয় এর কমে শাড়ি না কিনলে ই না । বাবা এক সেট, মা এক সেট, মামা, চাচা, খালা সবাই এক সেট করে দিতে দিতে সোনামণির জামার সংখ্যা দশ ছাড়িয়েছে। আর দাদা তো বলেই দিয়েছে আমার দেওয়া জামা টা ঈদের দিন সকালেই অকে পড়িয়ে দিও। এই হচ্ছে হিসেব নিকেশ। যে যার সাধ্য মত কিনছে। এক সেট, দুই সেট, তিন সেট। কিন্তু যাদের সাধ্য ই নেই তারা কি কিনবে ? ওরা তো ঠিক মত খেতেই পারে না। ডাস্টবিনের পচা খাবার খেয়ে, রাস্তায় ফুল বেচে, ফুলের মালা বেচে ওরা বেঁচে থাকে। ওদের জন্য আবার ঈদ কিসের। ওরা তো পথশিশু। হত দরিদ্র। অভাগা। ঈদ তো ধনিদের, যাদের ন্যূনতম সামর্থ্য আছে তাদের । সত্যি ই কি তাই ?